
Начално училище „ХРИСТО БОТЕВ” – Пловдив

ул.  „Зайчар“ № 7, тел./факс 032/954-066; 032/953-039; 

e-mail: nu-hrbotev@nu-hrbotev.org
УТВЪРЖДАВАМ:………………….

ДИРЕКТОР: /МИЛЕН СТАЙКОВ/

АЛГОРИТЪМ

за прилагане на Механизма за противодействие 
на тормоза и насилието в НУ „Христо Ботев” – Пловдив  
учебна 2025/2026 г.

към

СТРАТЕГИЯ 

за развитието на  НУ „Христо Ботев” – Пловдив  

Настоящият документ  е във връзка с прилагане на утвърден със Заповед РД 09-5906/28.12.2017 г. от министъра на образованието и науката Механизъм за противодействие на тормоза и насилието в институциите в системата на предучилищното и училищното образование, Алгоритъм  за прилагането му. Той е част от Стратегията за развитието на  НУ „Христо Ботев” – Пловдив, актуализирана с Решение № 3, взето с Протокол № 14 от 03.09.2025 г. на Педагогически съвет и с Решение № 2, взето с Протокол № 12 на Общо събрание
I. Етапи за прилагане на Алгоритъм
1. Запознаване на педагогическите специалисти и останалите служители с Механизма за противодействие на тормоза и насилието в институциите  в системата на предучилищното и училищно образование на Общо събрание.
2.  Създаване/актуализиране на училищните политики, в съответствие с препоръките, описани в Механизма за противодействие на тормоза и насилието в институциите  в системата на предучилищното и училищно образование.

3. Създаване на Координационен съвет – състав/ председател и членове/ със заповед на директора на училището./ Координационният съвет включва: председател – зам. - директор УД и членове: педагогическия съветник, учители, родители, деца /.
4. Извършване на „оценка на ситуацията” в началото на учебната година и анализ на резултатите от Координационния съвет.

5.Изготвяне/актуализиране на едногодишен план на Координационния съвет на базата на резултатите от „оценката на ситуацията” и спецификата на НУ „Христо Ботев” – Пловдив. Планът съдържа ясни срокове, ангажименти и отговорности за дейностите по превенция и интервенция на насилието и тормоза, като следва няколко задължителни стъпки:

5.1. Дейности за превенция

· Създаване/актуализиране на Етичен кодекс на НУ „Хр. Ботев” – Пловдив.

· Създаване/актуализиране на правила в Правилника за дейността  на училището/първа стъпка на ниво група/ клас и втора – на ниво училище/.
· Осигуряване на участие на децата/учениците в подготовката, организирането и реализирането на дейностите по превенция – чрез конкретни задачи и отговорности.
· Планирани на конкретни дейности по превенция по превенция на ниво група/ клас – отбелязване на празници, участие в инициативи, уъркшопи, ателиета и др.

· Планиране на конкретни дейности за реализиране на партньорство с родители – провеждане на тематични срещи, организиране на работилници за родители и др.

5.2. Дейности за интервенция:

· Създаване/актуализиране на процедури за действия при инциденти, работа по случай, включително насочване към услуги.

· Въвеждане на Дневник за случаи на насилие и тормоз за съответната учебна година. Всяка, описана в дневника ситуация, съдържа следната информация: дата, група/клас, участници, вид насилие и ниво, какво е предприето като действие, подпис на служителя.

· Изготвяне на годишен доклад от Координационния съвет и препоръки за създаване на по-сигурна образователна среда до ръководството на училището.

II. Процедури и алгоритъм при установен тормоз и насилие между деца/ученици.

	Тормоз и насилие
	Отговор на училището 
	Отговорни лица

	 1.Нарушаване на правилата 
	Прекратяване – изтъкване на нарушеното правило – устно запознаване на комисията по механизма и налагане на мерки, разговори с родители
	Учител, дежурен учител, класен ръководител, координационен съвет за противодействие на тормоза и насилието

	2.Повтаряне на едни и същи нарушения на правилата.

	Докладване на директора в писмена форма за нарушението, вписване в дневник за случаи на насилие и тормоз на ситуацията от класния ръководител, учител или служител, пред който се е извършило нарушение (вписва се при 2 или 3 ниво на констатиран тормоз/насилие), разговори с родителите  и свикване на координационния съвет-КС.

	Учител, дежурен учител, класен ръководител, служител в училище,

координационен съвет за противодействие на  тормоза и насилието

	3. Злоупотреба със сила, както и при екстремни ситуации, в които съществува опасност за живота и здравето, психо-емоционалното състояние, телесния интегритет, както на детето-жертва, така и на детето-извършител. 
	Докладване на директора в писмена форма за нарушението, вписване в дневник за случаи на насилие и тормоз на ситуацията от класния ръководител, учител или служител, пред който се е извършило нарушение (вписва се при 2 или 3 ниво на констатиран тормоз), разговори с родителите  и свикване на КС. Насочване към  МКБППМН и полицията, ОЗД  по силата на координационнния механизъм; 

– среща с родителите 

– възстановяване на щетата

 – включване на учениците в допълнителни програми 
	Учител, дежурен учител, класен ръководител, служител в училище,  координационен съвет за противодействие на тормоза и насилието

	
	


IIІ. Действия при разрешаване на установен тормоз или насилие между деца/ученици в НУ „Христо Ботев” – Пловдив.

Важно е да се разграничат случаите, когато не се касае за тормоз, а само за игра или приятелско премерване на силите между децата/учениците. За целта е необходимо да се наблюдава поведението на децата/учениците, включително и на тези, които само присъстват без активно да участват. По-голяма част от ситуациите на тормоз или насилие следва да бъдат овладени от учителите, а някои от самите деца/ученици. Всяка намеса изисква внимателна преценка на ситуацията и нейната тежест.

Първа стъпка:   
 Прекратяване на ситуация на тормоз или насилие:
Задължение на всеки педагогически специалист/служител е да се намеси, за да прекрати ситуация на тормоз или насилие, на която е станал свидетел. 

· В случай на физически тормоз децата/учениците трябва да бъдат разделени и да се прекрати физическият контакт между тях незабавно. 

· Не трябва веднага да се разпитва за случилото се, да се обсъждат причините за насилието или да се изяснява ситуацията. Това може да се случи на по-късен етап. Важното е педагогическият специалист/служител ясно да обяви пред всички, че това е насилие и то е недопустимо поведение. В този момент не е добре да се разпитва за подробности и детето/ученика, което е потърпевшо, особено в присъствието на насилника и други деца/ученици, защото това може да урони неговото достойнство; 

· Честа спонтанната реакция на възрастните е заставането на страната на „жертвата” и наказване на „насилника”. Ключово при интервенцията на възрастните е приемането на разбирането, че детето, обект на тормоз, не се нуждае от състрадание, а детето, извършител на тормоз, не се нуждае от наказание, особено което го унижава, а от състрадание, за да може то да развие това чувство към другите. Защото липсата на състрадателност е една от основните причини, поради която се упражнява тормоз. 

Втора стъпка:     
 Реакции спрямо детето/ученика, което е упражнило тормоз: 
· Когато става въпрос за първа проява, която не е тежка по отношение на нанесената вреда, може да се приложи подходът за възстановяване на щета. Когато се прилага подходът за възстановяване на щета е необходимо задължително да се уведоми класният ръководител; 

· Той се прилага от класния ръководител или друг педагогически специалист. Важно е той със спокоен и умерен тон, както и с държанието си, да покаже ясно, че проблемът е в начина на поведение, а не в личността на самото дете/ученик, и че се действа с оглед отново да се възстановят ценностите, към които цялото училище се придържа, а не за да бъде наказан. Ключов момент във възстановяването на щетата е, че класният ръководител или друг педагогически специалист да разговаря с детето/ученика, а детето/ученикът сам избира и решава как ще поправи грешката си, с което отново ще се възстанови нарушената ценност. С това негово решение трябва да се съгласи и детето/ученикът, което е било потърпевшо от тормоза или насилието. Като първа стъпка класният ръководител/учител изслушва детето/ученика. Не е желателно детето да се изслушва съвместно с потърпевшото дете. След изясняване на ситуацията и постигане на договорка, класният ръководител/учител за определен период от време може да проследява поведението на децата и да дава обратна връзка. 
Трета стъпка:    
Реакции спрямо дете/ученик, което е обект на тормоз
Работата с деца/ученици, които са обект на тормоз, трябва да бъде насочена към формиране у тях на умения за справяне с подобно поведение. 

·  Важно е класният ръководител/учител да поговори с детето/ученика, по възможност още същия ден, за да разбере какво точно се е случило. Ако е необходимо отделни факти могат допълнително и дискретно да бъдат проучени; 

·  Погрешно е открито и публично пред другите деца/ученици да се оказва подкрепа на потърпевшото дете/ученик, защото това допълнително ще урони достойнството му пред неговите връстниците; 

·  При този първи разговор е важно да се предложи на детето подкрепа, като се остави то само да определи какво точно ще му помогне да се почувства сигурно; 

·  Подчертава се поверителността на разговора, като се спомене кои ще бъдат уведомени за случилото се; 

·  Никога не трябва да се предлага среща между дете, жертва на насилие и неговия мъчител с цел да се помирят и да се разберат. Такива срещи могат да доведат до неблагоприятни последствия; 

·  Класният ръководител/учител наблюдава детето в следващите дни, за да се увери как се чувства и при необходимост отново разговаря с него.

Четвърта стъпка: 
Реакции, спрямо наблюдателите:
· Класният ръководител/учител изтъква тези, които са се намесили в защита ценностите на училището. На останалите се споделя очакването да направят същото, ако се случи в бъдеще;

·  Убеждение за отговори на насилието с думи, търсене на помощ и съобщаване за случая. 

·  Класният ръководител/учител насърчава децата/учениците за грижа спрямо тормозеното дете/ученик. 
IV. Действия на непедагогическия персонал в ситуация на свидетел на желание или проява на тормоз или насилие в училище.


1. Непедагогическия персонал се запознава на Общо събрание с Механизма за противодействие на тормоза и насилието. 

2. При ситуация на свидетел на желание или поява на тормоз в училище се сигнализира по най- бързия начин на директор, заместник – директор УД, педагогически съветник или главен учител.

3. Веднага се стреми да предотврати проявата на тормоз и насилие.
V. Училищна система за насочване към други служби.
· Регистриране на ситуации на тормоз
1. Създава се регистър на училището за регистриране на случаи на тормоз между учениците.

· Всяка ситуация на тормоз се регистрира и описва от педагогическия специалист, който я е наблюдавал с цел да се проследи развитието на случая във времето и да се планира подходяща интервенция. Въвежда се Дневник за случаи на насилие и тормоз за съответната учебна година. Всяка, описана в дневника ситуация, съдържа следната информация: дата, група/клас, участници, вид насилие и ниво, какво е предприето като действие, подпис на служителя.

2. Дневникът за случаи на тормоз и насилие се съхранява на достъпно място от педагогическия съветник в библиотеката на училището. 
3. Класните ръководители следят за вписаните в дневника случаи и предприемат съответни мерки като взаимодействат с родителите на ученика, с учители и училищния педагогически съветник.

4.  В случаите, при които поведението на детето/ученика се отличава с изразени агресивни прояви, снижен контрол върху гнева, склонност да разрешава конфликтни ситуации с тормоз и насилие Координациооният съвет предлага на Директора  да бъде потърсено съдействие от страна на отдел „Закрила на детето по местоживеене” и отдела за „Закрила на детето”, на чиято територия е училището, местните комисии за БППМН, полицията и всички останали участници в мултидисциплинарния екип по силата на координационния механизъм. 
·  Включване на родителите 
1. Във всички случаи е необходимо родителите да бъдат уведомени за случилото се, както и за предприетите от училището действия за разрешаване на ситуацията; 

2. В разговора е важно да се акцентира върху необходимостта родителите да не критикуват другото дете, а да се опитат да погледнат на ситуацията през погледа на другата страна; 

3. Родителите трябва да бъдат запознати, че критиките, обидите и неглижирането на другото дете от тяхна страна само ще задълбочат конфликта; 

4. От разговора могат да бъдат изведени конкретни договорки кой какво може да предприеме и какво се очаква като резултат; 

Изготвили: 

Таня Дачева: …………….

Зам.-директор УД

  Димитър Богданов: ………………

 Педагогически съветник

